《春色满皇州（一作薛能诗）》
唐代·滕迈

蔼蔼复悠悠，春归十二楼。最明云里阙，先满日边州。

色媚青门云，光摇紫陌头。上林荣旧树，太液镜新流。

暖带祥烟起，清添瑞景浮。阳和如启蛰，从此事芳游。

作者简介：滕迈，婺州东阳（今属浙江）人。元和十年（815）登进士第。大和初，以侍御佐越州使幕。开成中，历吉、台、睦诸州刺史。《全唐诗》存其诗二首，《全唐文》存其赋五篇。